**Tiszanána község Önkormányzat Képviselő-testületének 17/2015. (XI.27.) önkormányzati rendelete:**A talajterhelési díjról.

Tiszanána Község Önkormányzata Képviselő-testülete a környezetterhelési díjról szóló 2003. évi LXXXIX. törvény (továbbiakban: Ktdt.)  26. § (4) bekezdésében foglalt felhatalmazás  alapján, a Ktdtv. 21/A.§.-a, továbbá Magyarország helyi önkormányzatairól szóló 2011. évi CLXXXIX. törvény 13.§. (1) bekezdés (11) pontjában meghatározott feladatkörében eljárva a következő rendeletet (a továbbiakban: R.) alkotja:

**1.§**

**Bevallási, befizetési szabályok**

(1) A talajterhelési díjról a bevallást az 1., illetve a 2. melléklet szerinti nyomtatványon az   abban feltüntetett adatokkal           kell megtenni.

(2) A bevallás kizárólag mért adatok alapján történhet.

(3) A talajterhelési díj fizetésére kötelezett kibocsátó az önkormányzati adóhatóság  11739047-15379645-03920000 számú        számla javára fizeti meg.

**2.§**

**Adatszolgáltatás**

(1) A közműves ivóvíz szolgáltatója az önkormányzati adóhatóság felé adatszolgáltatásra  köteles:

a) A kibocsátó azonosítása és ellenőrzése érdekében adatszolgáltatásra köteles a tárgyévet követő év március 15.         napjáig a kibocsátó tárgyévi vízfogyasztásáról, egységesen korrigálva a locsolási kedvezménnyel, vagy a mért locsolási     célú vízfelhasználás mennyiségével. Az adatszolgáltatás tartalmazza a tárgyévben történt változásokat (új  kibocsátó,       szennyvízcsatornára rákötés, kibocsátó személyében történt változás).

b) A tárgynegyedévet követő hó 10. munkanapjáig az érintett kibocsátók körének változásáról.

c) Az új építésű  szennyvíz hálózatról az üzembe helyezést követő 30 napon belül.

(2) A folyékony hulladék elszállítására feljogosított szervezet tárgyévet követő év március 15-ig adatot szolgáltat a           kibocsátók szennyvíztározójából a tárgyévben elszállított és  igazoltan jogszabályi előírások szerint elhelyezett                 folyékony hulladék mennyiségéről.

**3.§**

**Ellenőrzés**

A kibocsátó által beadott bevallásokat az önkormányzati adóhatóság a szolgáltató által közölt adatszolgáltatás alapján ellenőrzi, egyezteti és eltérés esetén határozatban állapítja meg a kibocsátó részére a fizetendő vagy visszaigényelhető díjat.

**A talajterhelési díj mértékének meghatározása**

**4.§**

(1) A talajterhelési díj mértékét a Ktdt. 12. § (1) bekezdése határozza meg.

(2) A talajterhelési díj alapja:

     a) a Ktdt. 12. § (2) bekezdésében meghatározottak szerint **1.200.-Ft/m3.**

(3) A talajterhelési díj alapja csökkenthető a Ktdt. 14. §-ában foglaltak szerint.

(4) A talajterhelési díj egységdíjának mértékét a Ktdt. 12. § (3) bekezdése határozza meg.

(5) Tiszanána   község   közigazgatási   területére   vonatkozó   területérzékenységi szorzót   „A   felszín alatti víz á         állapota szempontjából érzékeny területeken levő  települések besorolásáról szóló 27/2004. (XII. 25.) KvVM rendelet           melléklete és a  Ktdt. 3. számú melléklete állapítja meg.

**Díjkedvezmény mentesség**

**5.§**

(1) Nem terheli talajterhelési díj fizetésének kötelezettsége a kibocsátót a Ktdt. 11. § (2) bekezdésében                             meghatározottak szerint.

(2) A képviselő-testület a Ktdtv. 21/A.§. (2) bekezdésében foglaltak szerint tárgyévre mentességet állapít meg a             talajterhelési    díj  80 %-ának megfizetése alól a természetes személy kibocsátó,részére, ha az ingatlanán a méréssel     igazolt éves vízfogyasztása a 150 m3-t nem haladja meg, és

     a)    családjában az egy főre jutó havi nettó  jövedelem nem haladja meg az öregségi nyugdíj mindenkori legkisebb                    összegének 100%-át,

     b)  egyedülálló, és  jövedelme nem haladja meg az öregségi nyugdíj mindenkori legkisebb összegének 150%-át.

(3)  A  rendelet alkalmazásában jövedelemnek minősül a szociális igazgatásról és szociális ellátásokról szóló 1993. évi       III.  törvény  (a   továbbiakban:   Szt.)  4. §   (1) bekezdés  a)  pontja szerinti jövedelem.

(4)   A (3) bekezdéstől eltérően e rendelet alkalmazásában nem minősülnek jövedelemnek az Szt. 4. § (1a) bekezdésben     meghatározottak.

(3)  Mentesül a talajterhelési díj fizetési kötelezettsége alól az a lakossági kibocsátó:

      a./ akinek ingatlana csak kerti csappal rendelkezik,

      b./ akinek az ingatlanán a méréssel igazolt éves vízfogyasztása nem haladja meg a 20  m3-t.

**A díj megfizetése**

**6.§**

(1)  A talajterhelési díj megállapításáról, bevallásáról és megfizetéséről a Ktdt. 20. §-a, 21.§-a és a 21/A. §-ának (1)                  bekezdése rendelkezik.

(2) A bevallást a tárgyévi tényleges fogyasztás alapján:

    a) díjfizetési kötelezettség keletkezése esetén tárgyévet követő év március 31. napjáig,

    b) díjfizetési kötelezettség megszűnése esetén a változás időpontját követő hónap 15. napjáig kell benyújtani.

**Záró rendelkezések**

                                                                                      **7.§**

(1)       E rendelet 2016. január 1. napján lép hatályba.

(2)       Hatályát veszti Tiszanána Község Önkormányzata Képviselő-testületének a
            talajterhelési díjról szóló 3/2014.(III. 4.) önkormányzati rendelete.

Tiszanána, 2015. november 17.

Dr. Tóth József                                                                                          Dr. Joó István

polgármester                                                                                                    jegyző

A rendelet kihirdetve: 2015.november 27-én.